**Хавсралт №5**

**Сонгон шалгаруулалтын 2-р үе шатанд хувийн хэрэг бүрдүүлж,**

**Россотрудничество агентлаг болон Оросын Холбооны Улсын Боловсрол, шинжлэх ухааны яам руу явуулах бичиг баримтын жагсаалт**

Шалгалтад тэнцсэн горилогчид дараах баримт бичгүүдийг бүрдүүлнэ:

1. Гадаад паспортын хуулбар орчуулгын хамт. Гадаад паспорт нь Орос Улсад орж ирсэн өдрөөс эхлэн 18 сараас доошгүй буюу 2021 оны 3-р сарын 1 хүртэл хүчинтэй байх ёстой.
2. Өнгөт цээж зурагтай горилогчийн анкет. Анкетыг RUSSIA.STUDY системд бүртгүүлсний дараа хэвлэн гаргаж авна.
3. Сонгосон мэргэжлээрээ суралцах сургуулиа сонгохдоо мэдээллийн **http://www.russia-edu.ru** систем дэх навигаторыг ашиглана уу?
4. Горилогч бүр 6 хүртэл тооны их, дээд сургуулиудыг сонгох эрхтэй. Ингэхдээ холбооны нэг тойрогт 3-аас дээшгүй, Москва болон Санкт-Петербург хотуудад 2 дээшгүй их, дээд сургуулийг заана.

Горилогчийн сонгосон сургуулиудын нэг нь ч аливаа нэгэн шалтгаанаар түүнийг өөрийн оюутнаар сонгоогүй тохиолдолд сонголтыг Оросын Холбооны Улсын Боловсрол, шинжлэх ухааны яам хийх эрхтэй.

Сонгосон мэргэжил буюу сургалтын чиглэлийн **код ба нэр** нь Монгол Улсын Боловсрол, соёл, шинжлэх ухаан, спортын яамнаас баталж гаргасан жагсаалтын код ба нэртэй яв цав тохирсон байх ёстой.

1. Орос хэл рүү орчуулсан боловсролын баримт бичгийн скан хуулбар (аттестат, гэрчилгээ, бакалавр эсвэл магистрын диплом) болон сурлагын дүнг хавсаргах.
2. Орос хэлний зуны сургалтад хамрагдах сонирхолтой горилогчид (орос хэлний багш, Монголын их, дээд сургуулиудын орос судлалын ахлах курсийн оюутнуудын хувьд) дээд боловсролын тухай дипломын хуулбарыг орчуулгын хамт, ажлын газар буюу сургуулийн тодорхойлолт, Орос Улсад суралцахад эрүүл мэндийн хувьд харшлах зүйлгүйг нотолсон эмнэлгийн баримт бичиг (эмнэлгийн тодорхойлолт У-086 маягтаар), мөн хүний Дархлал хомсдолын вирусийн халдваргүй (ХДХВХ) болохыг баталгаажуулсан эмнэлгийн баримт бичигтэй байх шаардлагатай.
3. Сургуулийн төгсөгчдийн хувьд - 11-р ангийн сүүлийн аттестатчиллын дүнгийн жагсаалт (11 жилийн сургалттай бол) эсвэл 12-р ангийн нэгдүгээр хагасын сурлагын дүн (12 жилийн сургалттай бол).
4. 1-2 курсийн оюутны хувьд - сургалтын хэлтсийн тамгаар баталгаажуулсан сурлагын тодорхойлолт (дундаж оноо 2,8-аас доошгүй байх).
5. Оросын их, дээд сургуулиудын бэлтгэл ангид гэрээний дагуу суралцагчдын хувьд - 1-р семестрийн орос хэл, голлох хичээлүүдийн талаарх сургалтын тодорхойлолт (сургалтын чиглэл: хүмүүнлэгийн, техникийн, анагаах ухааны, эдийн засгийн гэх мэт)**,** ерөнхий дунд боловсрол эзэмшсэн тухай аттестат (гэрчилгээ).
6. Аспирантурын хөтөлбөрөөр суралцах хүсэлтэй горилогчдын хувьд: нийтлэгдсэн эрдэм шинжилгээний бүтээлийн жагсаалт ба (эсвэл) аспирантурт суралцахаар сонгосон мэргэжилд нийцсэн сэдэв бүхий реферат (10 хуудас).
7. Улсын нэгдсэн эмнэлгийн тамга бүхий У-086 маягтаар олгосон тодорхойлолт.
8. ДОХ-ын халдваргүй болохыг баталгаажуулсан эмнэлгийн тодорхойлолт.

Тогтоосон хугацаанд (3-р сарын 31-ийг дуустал) баримт бичгээ бүрдүүлээгүй горилогч горилогчдын нэрсийн жагсаалтаас хасагдана.